Шанаи Брук лышьразы иаанкылоу Рафаель Мурсакулов дахьыҟоу аамҭалатәи аҽыԥхьакырҭахь идукат днеит.
Адукат Соԥио Гогличиӡе лажәақәа рыла, ахаҵа ихарарҵо дақәшаҳаҭым, аламцәажәара зин ихы иаирхәоит.
Адукат ишаалыцҳаз ала, аус аматериалқәа уаҵәы лоуеит, Рафаель Мурсакулов ахара уаҵәы иқәырҵоит.
31 шықәса зхыҵуаз Австралиа атәылауаҩ Шанаи Брук дыӡит ԥхынгәы 30 рзы. Аҩнуҵҟатәи аусқәа рминистра аусуҩцәа Мҭаҵминда ашьха анаараҿы аҧҳәыс лыҧсыбаҩ рыԥшааит.